**PRÍKLADY DOBREJ PRAXE Z REGIONÁLNEJ KNIŽNICE**

**Osvedčené čitateľské akcie pre žiakov 2. stupňa**

**Názov čitateľskej akcie: Deň materinského jazyka**

**Stručný popis čitateľskej akcie:** Žiaci formou odľahčenej prednášky získajú základné informácie o svetových jazykoch a dozvedia sa zaujímavosti o slovenskom jazyku (palindrómy, homonymá a pod.). Skúšajú si jazykolamy, vytvárajú nové slová, čítajú a porovnávajú starý text s novým (knihy od Dobšinského). Podobnosť niektorých slov vo svetových jazykoch sa testuje na slove mama.

**Názov čitateľskej akcie: Komiks**

**Stručný popis čitateľskej akcie:** Prednáška o komikse formou prezentácie (história, vývoj, identifikácia komiksových postáv), po ktorej žiaci spoznávajú komiksy dostupné v knižnici. Žiaci majú možnosť pokúsiť sa vytvoriť vlastný strip (krátky komiksový príbeh na 3 – 4 obrázkoch).

**Názov čitateľskej akcie: Literárny kvíz o najznámejších manželských pároch, rodinách a súrodencoch v literatúre**

**Stručný popis čitateľskej akcie:** Súťažný kvíz, v ktorom žiaci sledujú prezentáciu a v dvojiciach zapisujú na pripravené papiere správne odpovede. Kvíz je rozdelený na tri časti: 1. časť – Manželské páry, 2. časť – Rodiny a súrodenci, 3. časť – Priatelia. Žiaci musia identifikovať dvojicu (alebo rodinu) a tiež knihu, v ktorej sa postavy vyskytujú. Prezentácia nie je jednoliata, občas vidia žiaci obrázok, občas citát z knihy, občas niekoľko veršov vymyslených knihovníčkou, ktoré ich majú naviesť k správnej odpovedi.

**Vypracovala:**

*Mgr. Zuzana Švecová (30. 07. 2024)*

*Vihorlatská knižnica v Humennom*

*Námestie slobody 50*

*066 01 Humenné*

*Tel.: 057/776 35 17*

*E-mail:* *bibliografia@vkhe.sk*